CELEX: 32019R1102
Language: mt
Date: 2019-06-27 00:00:00
Title: Regolament tal-Kummissjoni (UE) 2019/1102 tas-27 ta' Ġunju 2019 li jemenda r-Regolament (KE) Nru 2003/2003 tal-Parlament Ewropew u tal-Kunsill fir-rigward tal-fertilizzanti bl-iskop li jiġu adattati l-Annessi I u IV (Test b'rilevanza għaż-ŻEE.)

28.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/25
               
            
         REGOLAMENT TAL-KUMMISSJONI (UE) 2019/1102
         tas-27 ta' Ġunju 2019
         li jemenda r-Regolament (KE) Nru 2003/2003 tal-Parlament Ewropew u tal-Kunsill fir-rigward tal-fertilizzanti bl-iskop li jiġu adattati l-Annessi I u IV
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta' Ottubru 2003 dwar il-fertilizzanti (1), u b'mod partikolari l-Artikolu 29(4) u l-Artikolu 31(1) u (3) tiegħu,
         Billi:
         
                     (1)
                  
                  
                     Manifattur ta' taħlita isomerika tal-aċidu 2- (3,4-dimetilpirażol-1-il)-suċċiniku u 2 (4,5-dimetilpirażol-1-il)-suċċiniku (“DMPSA”) ippreżenta talba lill-Kummissjoni, permezz tal-awtoritajiet Ċeki, biex tinkludi d-DMPSA bħala entrata ġdida fl-Anness I tar-Regolament (KE) Nru 2003/2003. Id-DMPSA huwa inibitur tan-nitrifikazzjoni li, flimkien mal-fertilizzanti tan-nitroġenu minerali, inaqqas ir-riskju ta' telf tan-nitroġenu fil-forma ta' emissjonijiet N2O li jwasslu għal effiċjenza ogħla ta' nitroġenu tal-fertilizzanti li jkun fihom id-DMPSA.
                  
               
                     (2)
                  
                  
                     Id-DMPSA jissodisfa r-rekwiżiti stabbiliti fl-Artikolu 14 tar-Regolament (KE) Nru 2003/2003. Għalhekk jenħtieġ li jiġi inkluż fil-lista tat-tipi ta' fertilizzanti fl-Anness I ta' dak ir-Regolament.
                  
               
                     (3)
                  
                  
                     Ir-Regolament (KE) Nru 2003/2003 jitlob il-kontroll tal-fertilizzanti tal-KE f'konformità mal-metodi ta' kampjunar u ta' analiżi li huma deskritti fl-Anness IV tiegħu. L-inklużjoni tad-DMPSA fl-Anness I tar-Regolament (KE) Nru 2003/2003 teħtieġ li jiġi applikat metodu analitiku għall-kontrolli uffiċjali ta' dan it-tip ta' fertilizzant fl-Anness IV ta' dak ir-Regolament.
                  
               
                     (4)
                  
                  
                     Barra minn hekk, jenħtieġ li jiġi żviluppat aktar il-Metodu 1 fir-rigward tal-preparazzjoni tal-kampjun għall-analiżi billi jiġu inklużi standards Ewropej addizzjonali dwar il-kampjunar b'mod ġenerali, kif ukoll dwar il-kampjunar ta' munzelli statiċi. Fl-aħħar nett, il-Metodi 9 attwali għall-mikronutrijenti f'konċentrazzjoni ta' anqas minn jew ugwali għal 10 % u l-Metodi 10 għall-mikronutrijenti f'konċentrazzjoni ta' iktar minn 10 % fl-Anness IV mhumiex internazzjonalment rikonoxxuti u jenħtieġ li jiġu sostitwiti minn standards Ewropej żviluppati reċentement mill-Kumitat Ewropew għall-Istandardizzazzjoni.
                  
               
                     (5)
                  
                  
                     Għaldaqstant ir-Regolament (KE) Nru 2003/2003 jenħtieġ li jiġi emendat skont dan.
                  
               
                     (6)
                  
                  
                     Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (KE) Nru 2003/2003 huwa emendat kif ġej:
            
                        (1)
                     
                     
                        L-Anness I huwa emendat f'konformità mal-Anness I ta' dan ir-Regolament;
                     
                  
                        (2)
                     
                     
                        L-Anness IV huwa emendat skont l-Anness II ta' dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Ġunju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 304, 21.11.2003, p. 1.
      
      
         
            ANNESS I
            Fit-Tabella F.1 tal-Anness I tar-Regolament (KE) Nru 2003/2003, tiżdied ir-ringiela 5 li ġejja:
            
               
                           “5
                        
                        
                           Taħlita isomerika ta' aċidu 2-(3,4-dimetilpirażol-1-il)-suċċiniku u aċidu 2-(4,5-dimetilpirażol-1-il)-suċċiniku (DMPSA)
                           Nru KE 940-877-5
                        
                        
                           Minimu: 0,8
                           Massimu: 1,6”
                        
                        
                            
                        
                        
                            
                        
                     
         
      
      
         
            ANNESS II
            Fl-Anness IV tar-Regolament (KE) Nru 2003/2003, it-Taqsima B hija emendata kif ġej:
            
                        (1)
                     
                     
                        Il-Metodu 1 huwa sostitwit b'dan li ġej:
                        “Metodi 1
                        Preparazzjoni tal-kampjuni u l-kampjunar
                        Metodu 1.1
                        
                           Kampjunar għall-analiżi
                        
                        
                           EN 1482-1, Fertilizzanti u materjali għat-trattament bil-ġir — Kampjunar u preparazzjoni tal-kampjun — Il-Parti 1: Kampjunar
                        
                        Metodu 1.2
                        Preparazzjoni tal-kampjun għall-analiżi
                        
                           EN 1482-2, Fertilizzanti u materjali għat-trattament bil-ġir — Kampjunar u preparazzjoni tal-kampjun — Il-Parti 2: Preparazzjoni tal-kampjun
                        
                        Metodu 1.3
                        
                           Kampjunar ta' munzelli statiċi għall-analiżi
                        
                        
                           EN 1482-3, Fertilizzanti u materjali għat-trattament bil-ġir — Kampjunar u preparazzjoni tal-kampjun — Il-Parti 3: Kampjunar ta' munzelli statiċi”
                     
                  
                        (2)
                     
                     
                        Il-Metodi 9 huma sostitwiti b'dan li ġej:
                        “Metodi 9
                        Mikronutrijenti f'konċentrazzjoni ta' anqas minn jew egwali għall-10 %
                        Metodu 9.1
                        
                           Estrazzjoni tal-mikronutrijenti totali fil-fertilizzanti bl-użu tal-aqua regia
                           
                        
                        
                           EN 16964: Fertilizzanti — Estrazzjoni tal-mikronutrijenti totali mill-fertilizzanti bl-użu tal-aqua regia
                        
                        Dan il-metodu ta' analiżi sarlu r-ringtest.
                        Metodu 9.2
                        
                           Estrazzjoni tal-mikronutrijenti li jinħallu fl-ilma mill-fertilizzanti u t-tneħħija ta' komposti organiċi minn estratti tal-fertilizzanti
                        
                        
                           EN 16962: Fertilizzanti — Estrazzjoni tal-mikronutrijenti li jinħallu fl-ilma mill-fertilizzanti u t-tneħħija ta' komposti organiċi mill-estratti tal-fertilizzanti
                        
                        Dan il-metodu ta' analiżi sarlu r-ringtest.
                        Metodu 9.3
                        
                           Determinazzjoni tal-kobalt, tar-ram, tal-ħadid, tal-manganiż u taż-żingu permezz tal-ispettrometrija tal-assorbiment atomiku bi fjamma (FAAS)
                        
                        
                           EN 16965: Fertilizzanti — Determinazzjoni tal-kobalt, tar-ram, tal-ħadid, tal-manganiż u taż-żingu permezz tal-ispettrometrija tal-assorbiment atomiku bi fjamma (FAAS)
                        
                        Dan il-metodu ta' analiżi sarlu r-ringtest.
                        Metodu 9.4
                        
                           Determinazzjoni tal-boron, tal-kobalt, tar-ram, tal-ħadid, tal-manganiż, tal-molibdenu u taż-żingu bl-użu tal-ICP-AES
                        
                        
                           EN 16963: Fertilizzanti — Determinazzjoni tal-boron, tal-kobalt, tar-ram, tal-ħadid, tal-manganiż, tal-molibdenu u taż-żingu bl-użu tal-ICP-AES
                        
                        Dan il-metodu ta' analiżi sarlu r-ringtest.
                        Metodu 9.5
                        
                           Determinazzjoni tal-boron permezz tal-ispettrometrija bl-ażometina-H
                        
                        
                           EN 17041: Fertilizzanti — Determinazzjoni tal-boron f'konċentrazzjonijiet ta' ≤ 10 % bl-użu tal-ispettrometrija bl-ażometina-H
                        
                        Dan il-metodu ta' analiżi sarlu r-ringtest.
                        Metodu 9.6
                        
                           Determinazzjoni tal-molibdenu bl-użu tal-ispettrometrija ta' kumpless bit-tijoċinat tal-ammonju
                        
                        
                           EN 17043: Fertilizzanti — Determinazzjoni tal-molibdenu f'konċentrazzjonijiet ta' ≤ 10 % bl-użu tal-ispettrometrija ta' kumpless bit-tijoċjanat tal-ammonju
                        
                        Dan il-metodu ta' analiżi sarlu r-ringtest.”
                     
                  
                        (3)
                     
                     
                        Il-Metodi 10 jiġu sostitwiti b'dan li ġej:
                        “Metodi 10
                        
                        
                           Mikronutrijenti f'konċentrazzjoni ta' akbar minn 10 %
                        
                        Metodu 10.1
                        
                           Estrazzjoni tal-mikronutrijenti totali mill-fertilizzanti bl-użu tal-aqua regia
                           
                        
                        
                           EN 16964: Fertilizzanti — Estrazzjoni tal-mikronutrijenti totali mill-fertilizzanti bl-użu tal-aqua regia
                        
                        Dan il-metodu ta' analiżi sarlu r-ringtest.
                        Metodu 10.2
                        
                           Estrazzjoni tal-mikronutrijenti li jinħallu fl-ilma mill-fertilizzanti u t-tneħħija ta' komposti organiċi minn estratti tal-fertilizzanti
                        
                        
                           EN 16962: Fertilizzanti — Estrazzjoni tal-mikronutrijenti li jinħallu fl-ilma mill-fertilizzanti u t-tneħħija ta' komposti organiċi mill-estratti tal-fertilizzanti
                        
                        Dan il-metodu ta' analiżi sarlu r-ringtest.
                        Metodu 10.3
                        
                           Determinazzjoni tal-kobalt, tar-ram, tal-ħadid, tal-manganiż u taż-żingu permezz tal-ispettrometrija tal-assorbiment atomiku bi fjamma (FAAS)
                        
                        
                           EN 16965: Fertilizzanti — Determinazzjoni tal-kobalt, tar-ram, tal-ħadid, tal-manganiż u taż-żingu permezz tal-ispettrometrija tal-assorbiment atomiku bi fjamma (FAAS)
                        
                        Dan il-metodu ta' analiżi sarlu r-ringtest.
                        Metodu 10.4
                        
                           Determinazzjoni tal-boron, tal-kobalt, tar-ram, tal-ħadid, tal-manganiż, tal-molibdenu u taż-żingu bl-użu tal-ICP-AES
                        
                        
                           EN 16963: Fertilizzanti — Determinazzjoni tal-boron, tal-kobalt, tar-ram, tal-ħadid, tal-manganiż, tal-molibdenu u taż-żingu bl-użu tal-ICP-AES
                        
                        Dan il-metodu ta' analiżi sarlu r-ringtest.
                        Metodu 10.5
                        
                           Determinazzjoni tal-boron bl-użu tat-titrazzjoni aċidimetrika
                        
                        
                           EN 17042: Fertilizzanti — Determinazzjoni tal-boron f'konċentrazzjonijiet ta' > 10 % permezz tal-ispettrometrija bit-titrazzjoni aċidimetrika
                        
                        Dan il-metodu ta' analiżi ma sarlux ir-ringtest.
                        Metodu 10.6
                        
                           Determinazzjoni tal-molibdenu permezz ta' metodu gravimetriku bit-8-idrossikwinolina
                        
                        
                           CEN/TS 17060: Fertilizzanti — Determinazzjoni tal-molibdenu f'konċentrazzjoni ta' > 10 % bl-użu ta' metodu gravimetriku bit-8-idrossikwinolina
                        
                        Dan il-metodu ta' analiżi ma sarlux ir-ringtest.”
                     
                  
                        (4)
                     
                     
                        Fil-Metodi 12, qed jiżdied il-Metodu 12.8:
                        “Metodu 12.8
                        
                           Determinazzjoni tad-DMPSA
                        
                        
                           EN 17090: Fertilizzanti — Determinazzjoni tal-inibitur ta' nitrifikazzjoni DMPSA fil-fertilizzanti — Metodu li juża kromatografija b'fażi likwida ta' prestazzjoni għolja (HPLC)
                        
                        Dan il-metodu ta' analiżi sarlu r-ringtest.”